Kontorhøjhus med skybar og restaurant 140 meter over jorden. Olav de Linde planlægger byens højeste bygning på Mindet skråt overfor Dokk1. Projektet, der kan stå færdigt om fem år, forener en lav gammel industribygning og et slankt, lyst og moderne tårn.

Annonce

AARHUS: 36 etager. 144 meter. Det er ikke så lidt af et kontorhus, Byggeselskab Olav de Linde har i støbeskeen på hjørnet af Mindet og Sydhavnsgade og meget mindre end et ejendomsmæglerstenkast fra kajkanten. Det bliver Aarhus højeste bygning - og en af landets højeste - hvis og når huset efter planen står færdigt om små fem år. Og der bliver offentlig adgang til øverste etage, hvor planen er, at der skal være café, restaurant og bar - og masser af udsigt.

Fra syd vil det 144 meter høje kontorhus på Mindet tage sig nogenlunde sådan ud. Illustration: Byggeselskab Olav de Linde

Annonce

Nyt og gammelt, højt og slankt

Foreløbig har kommunen sendt projektet, der integrerer DLGs gamle fabriksbygning på stedet som base for højhuset, i en såkaldt forhøring. Går det glat - også med at få vedtaget en lokalplan - vil arbejdet med at bygge højhuset og renovere den gamle fabriksbygning kunne gå i gang om halvandet år. Derefter venter en byggeperiode på tre år. Med sine 144 meter vil huset på Mindet 6 blive højere, end Lighthouse på Aarhus Ø bliver, når det en gang står færdigt. Og det vil få 96 meter høje Aarhus City Tower lige i nabolaget til at føle sig som lidt af en undermåler. Olav de Linde afviser dog, at højden i sig selv er vigtigt for ham. - Projektet er resultatet af en lang dialog med arkitekterne hos C. F. Møller om, hvordan vi bedst får forenet den gamle fabriksbygning med et højt, smalt tårn. Det er jo det sjove: At der op af den gamle industrielle bygning rejser sig et lyst tårn, siger Olav de Linde.

Den grønne forbindelse fra Mindet gennem Sydhavnskvarteret og videre sydover starter for foden af det 36 etager høje kontorhus på Mindet 6. Illustration: Byggeselskab Olav de Linde

Artiklen fortsætter under illustrationen.



Olav de Lindes planlagte kontorhøjhus på Mindet set fra nord. Til højre i billedet Aarhus City Tower, der i sammenligning kommer til at se lidt klejn ud. Illustration: Byggeselskab Olav de Linde

Annonce

Fabriksbygning renoveres

Han har arbejdet med projektet gennem en årrække. Oprindeligt var planen 24 etager og 96 meter, men mens Olav de Linde har ventet på, at kommunen fik højhuspolitikken for Mindet, Sydhavnen og rutebilstationen på plads, er det altså skudt 50 procent i vejret. Langt hovedparten af fabriksbygningen bliver bevaret. - Vi renoverer den historiske bygning, der bliver indgangen til det hele, og som kommer til at rumme en række udadvendte ting. Et galleri og alt muligt andet levende, aktiviteter der strækker sig ud på pladsen omkring bygningen, fortæller Olav de Linde. Brostensbelægningen bliver bevaret og udvidet. Bevaret bliver også de gamle jernbaneskinner, der stadig strækker sig gennem området som historiske spor.

Artiklen fortsætter under illustrationen.



Den rå gamle industribygning på Mindet skal efter planen restaureres og fungere som base for det planlagte 144 meter høje kontortårn. Foto: Jens Thaysen

Annonce

Kolonihave på betontaget

Kommunens planer om en grøn forbindelse fra Mindet, gennem Sydhavnskvarteret og i princippet helt til Moesgaard, starter ud for Mindet 6. - Vi trækker så også det grønne op på fabriksbygningens gamle betontag. På bygningens 2. sal skal der være kantine for alle, der arbejder i huset - og der skal være restaurant. Fra den etage kan man gå ud på taget, hvor vi laver en stor kolonihave med træer, drivhuse og bede, hvor det er meningen, at kokkene kan eksperimentere med at dyrke gulerødder, persille, salat, og hvad de ellers skal bruge i madlavningen, siger Olav de Linde og fortsætter: - Der bliver grønt på hele taget af fabriksbygningen. Og der kommer orangerier ind mod tårnet. Alle får mulighed for at gå derop via en trappe og nyde udsigten og få noget at spise.

Annonce

Tre store byggeklodser